**โครงการส่งเสริมการเรียนรู้หลักปรัชญาเศรษฐกิจพอเพียง**

**ศูนย์การศึกษานอกระบบและการศึกษาตามอัธยาศัยเขตดุสิต**

**๒.สอดคล้องกับนโยบายและจุดเน้นสำนักงานกศน.**ยุทธศาสตร์ที่ ๔ ขยายโอกาสในการเข้าถึงบริการการศึกษาและเรียนรู้อย่างต่อเนื่องตลอดชีวิต ข้อที่ ๔.๕/ภารกิจต่อเนื่อง ข้อที่ ๑ ข้อ ๑.๒ , ๑.๓

**๓.หลักการและเหตุผล**

เศรษฐกิจพอเพียง หมายถึง ปรัชญาที่พระบาทสมเด็จพระเจ้าอยู่หัวทรงชี้แนะแนวทางการดำเนินชีวิตและการปฏิบัติแก่ประชาชน โดยยึดหลัก “ทางสายกลาง” ท่ามกลางมรสุมเศรษฐกิจที่ต้องเผชิญอยู่ในปัจจุบัน ดังนั้นเศรษฐกิจพอเพียง จึงมีความหมายถึง (๑) ความมีเหตุผล คือการตัดสินใจกระทำสิ่งต่าง ๆ เพื่อให้ความความพอเพียง ต้องใช้เหตุผลและพิจารณาด้วยความรอบคอบ (๒)ความพอเพียง คือรู้จักประมาณ พออยู่ พอมี พอใช้ ประหยัด และไม่เบียดเบียนตนเองและผู้อื่น (๓) การมีภูมิคุ้มกันที่ดี คือ เตรียมใจให้พร้อมรับผลกระทบและความเปลี่ยนแปลงที่จะเกิดขึ้นในอนาคต (๔) การมีความรู้ คือ นำความรู้มาใช้ในการวางแผนและดำเนินชีวิต (๕) การมีคุณธรรม คือ มีความซื่อสัตย์สุจริต สามัคคี และช่วยเหลือซึ่งกันและกัน

 เพื่อให้บุคลากรสถานศึกษาและประชาชนในพื้นที่เขตดุสิต ได้มีการพัฒนาความรู้ ความเข้าใจ และนำหลักปรัชญาของเศรษฐกิจพอเพียง ไปใช้ในการปฏิบัติงาน และดำเนินชีวิตต่อไป

เพื่อการปลูกฝังการเรียนรู้ และส่งเสริมบุคลากรสถานศึกษาสถานศึกษาและประชาชนในพื้นที่เขตดุสิต ให้สามารถนำหลักปรัชญาของเศรษฐกิจพอเพียง ไปใช้เป็นแนวทางการดำรงอยู่และปฏิบัติตนได้อย่างเข้าใจ และแก้ปัญหาได้ จากการเชื่อมโยงกับวิถีชีวิตสามารถนำหลักนี้ไปคิดปฏิบัติอย่างกว้างขวางหลากหลายอย่างถูกต้องชัดเจนและเป็นรูปธรรมศูนย์การศึกษานอกระบบและการศึกษาตามอัธยาศัยเขตดุสิต จึงได้จัดทำโครงการ “**โครงการส่งเสริมการเรียนรู้หลักปรัชญาเศรษฐกิจพอเพียง** ” ขึ้น

**๔.วัตถุประสงค์**

๑. เพื่อสร้างความรู้ความเข้าใจหลักปรัชญาของเศรษฐกิจพอเพียง

๒. เพื่อสามารถนำหลักปรัชญาของเศรษฐกิจพอเพียง ไปปรับใช้ในการดำเนินชีวิตประจำวันได้

**๕.เป้าหมาย**

 **เชิงปริมาณ**

 ผู้บริหาร ครู และประชาชนในพื้นที่ กศน.แขวง ๕ แขวง จำนวน ๘๐ คน

 **เชิงคุณภาพ**

 **๑.**ผู้เข้าร่วมกิจกรรมมีความรู้ความเข้าใจในการทำบัญชีครัวเรือน

 ๒.ผู้เข้าร่วมกิจกรรมมีความรู้ความเข้าใจหลักปรัชญาเศรษฐกิจพอเพียง

**๖.วิธีดำเนินการ**

|  |  |  |  |
| --- | --- | --- | --- |
| **ขั้นตอน** | **ระยะเวลา** | **ตัวชี้วัด** | **ผู้รับผิดชอบ** |
| ๑.ขั้นเตรียมการด้านนโยบายของรัฐบาลและสถานศึกษาเพื่อประชุมคณะครู | ๑- ๕มกราคม๒๕๖๐ | - ได้ประชุมคณะทำงาน | กศน.เขตดุสิต |
| ๒. ศึกษาข้อมูลความต้องการของประชาชน เพื่อประชุมวางแผนหาแนวทางการจัดกิจกรรม และสถานที่จัดกิจกรรม | ๕-๖มกราคม ๒๕๖๐ | - ได้กิจกรรมที่จะจัด- ได้สถานที่จัดกิจกรรม | กศน.เขตดุสิต |
| ๓. เขียนโครงการเพื่อขออนุมัติโครงการ แต่งตั้งคณะทำงาน | ๕-๖มกราคม ๒๕๖๐ | - ได้โครงการ -ได้คำสั่งแต่งตั้งคณะทำงาน | กศน.เขตดุสิต |
| ๔. ประสานเครือข่ายและผู้เข้าร่วมกิจกรรมและประสานงานเครือข่าย | ๙ – ๑๒มกราคม ๒๕๖๐ | ได้ผู้เข้าร่วมกิจกรรมและเครือข่ายที่จะร่วมจัดกิจกรรม | กศน.เขตดุสิต |
| ๕. ประชุมคณะครู เครือข่าย เพื่อกำหนดหน้าที่ความรับผิดชอบ | ๑๗– ๒๐มกราคม ๒๕๖๐ | - ได้ผู้รับผิดชอบและคณะทำงาน- จัดทำเอกสาร - ประชุมชี้แจงผู้เกี่ยวข้อง | กศน.เขตดุสิต |
| ๖. ดำเนินการจัดกิจกรรมโครงการนอกสถานที่ด้านเศรษฐกิจพอเพียง ศึกษาดูงาน |  ระยะที่ ๑ ๒๖มกราคม๒๕๖๐ระยะที่ ๒๑๓ เมษายน ๒๕๖๐ | - จัดกิจกรรมตามต้องการ- จัดศึกษาดูงาน | กศน.เขตดุสิต |
| ๗. สรุปและประเมินผลการดำเนินงานโครงการ | มิถุนายน๒๕๖๐ | - รูปเล่มเอกสารสำหรับสรุปผลการดำเนินการ | กศน.เขตดุสิต |

**รูปแบบการจัดกิจกรรม**

1. บรรยาย/ดูวีดีทัศน์ประกอบการบรรยาย
2. การศึกษาดูงานโครงการพระราชดำริ
3. ส่งเสริมกิจกรรมการเรียนรู้ผู้สูงอายุ

**ระยะเวลาดำเนินงาน**

ระยะที่ ๑ เดือนมกราคม – มีนาคม ๒๕๖๐

ระยะที่ ๒ เดือนเมษายน – มิถุนายน ๒๕๖๐

**กำหนดการอบรม / ศึกษาดูงาน**

ระยะที่ ๑ วันที่ ๒๖ มกราคม ๒๕๖๐

ระยะที่ ๒ วันที่ ๑๓ เมษายน ๒๕๖๐

**สถานที่อบรม**

* พอเพียงศูนย์เรียนรู้เศรษฐกิจจังหวัดนครนายก
* ศูนย์เรียนรู้เศรษฐกิจพอเพียงภูมิรักษ์ธรรมชาติ
* วัดสุคันธาราม

**๗. วงเงินงบประมาณทั้งโครงการ**

ใช้เงินงบประมาณปี ๒๕๖๐ประเภทงบดำเนินงาน ภายในวงเงิน ๓๒,๐๐๐.- บาท (สามหมื่นสองพันบาทถ้วน) แยกเป็น

**ระยะที่ ๑** วันที่ ๒๖ มกราคม ๒๕๖๐ จำนวน ๑๖,๐๐๐.- บาท ดังนี้

* ค่าอาหาร ๑ มื้อ ๆ ละ ๗๐.- บาท X ๔๐ คน ๒,๘๐๐.- บาท
* ค่าอาหารว่าง ๒ มื้อๆละ ๒๐.-บาท X ๔๐ คน ๑,๖๐๐.- บาท
* ค่าถ่ายเอกสาร ๔๐ ชุดๆละ ๒๐.-บาท ๘๐๐.-บาท
* ค่าวัสดุอื่นๆ ๘๐๐.-บาท
* ค่ารถโดยสารปรับอากาศ ๑๐,๐๐๐.- บาท

**ระยะที่ ๒** วันที่ ๑๓ เมษายน ๒๕๖๐ จำนวน ๑๖,๐๐๐.- บาท ดังนี้

* ค่าอาหาร ๒ มื้อ ๆ ละ ๗๐.- บาท X ๔๐ คน ๕,๖๐๐.- บาท
* ค่าอาหารว่าง ๒ มื้อๆละ ๒๐.-บาท X ๔๐ คน ๑,๖๐๐.- บาท
* ค่าถ่ายเอกสาร ๔๐ ชุดๆละ ๓๐.-บาท ๑,๒๐๐.-บาท
* ค่าวัสดุอื่นๆ ๗,๖๐๐.-บาท

หมายเหตุ ทุกรายการถัวเฉลี่ยจ่ายเท่าที่จ่ายจริง

**๘. แผนการใช้จ่ายงบประมาณ** เป็นรายไตรมาศ

|  |  |  |  |  |
| --- | --- | --- | --- | --- |
| **กิจกรรมหลัก** | **ไตรมาศ ๑****(ต.ค. – ธ.ค. ๕๙)** |  **ไตรมาศ ๒****(ม.ค. – มี.ค. ๖๐)** | **ไตรมาศ ๓****(เม.ย. – มิ.ย. ๖๐)** | **ไตรมาศ ๔****(ก.ค. – ก.ย. ๖๐)** |
| โครงการส่งเสริมการเรียนรู้หลักปรัชญาเศรษฐกิจพอเพียง |  | ๑๖,๐๐๐.- บาท | ๑๖,๐๐๐.-บาท |  |

**๙.ผู้รับผิดชอบโครงการ**

ศูนย์การศึกษานอกระบบและการศึกษาตามอัธยาศัยเขตดุสิต

**๑๐.เครือข่าย**

กศน.แขวงถนนนครไชยศรี

 กศน.แขวงสวนจิตรลดา

 กศน.แขวงดุสิต

 กศน.แขวงสี่แยกมหานาค

 กศน.แขวงวชิรพยาบาล

**๑๑. โครงการที่เกี่ยวข้อง**

**๑๒. ผลที่คาดว่าจะได้รับ**

 ๑.ผู้เข้าร่วมกิจกรรมเกิดการเรียนรู้ร่วมกันร่วมคิดร่วมทำร่วมปฏิบัติตามหลักปรัชญาเศรษฐกิจพอเพียง

 ๒.ผู้เข้าร่วมกิจกรรมในด้านต่างๆสามารถนำหลักปรัชญาเศรษฐกิจพอเพียงไปประยุกต์ใช้ในการดำเนินงานได้อย่างเหมาะสมตามบริบทของแต่ละพื้นที่

**ดัชนีชี้วัดความสำเร็จ**

๑. ผู้เข้าร่วมกิจกรรมมีความพึงพอใจในกิจกรรมไม่น้อยกว่าร้อยละ ๘๐

 ๒. ผู้เข้าร่วมกิจกรรมมีความรู้ความเข้าใจเกี่ยวกับแนวคิดตามหลักเศรษฐกิจพอเพียง ไม่น้อยกว่าร้อยละ ๘๐

**ความสอดคล้องกับมาตรฐานการศึกษานอกระบบและการศึกษาตามอัธยาศัย**

**มาตรฐานด้านการจัดการศึกษา**

**มาตรฐานที่ ๒ คุณภาพการจัดการศึกษา/การให้บริการ**

ตัวบ่งชี้ที่ ๒.๗ การสร้างสังคมแห่งการเรียนรู้

**มาตรฐานที่ ๓ การบริหารการศึกษา**

 ตัวบ่งชี้ที่ ๓.๑ คุณภาพของการบริหารสถานศึกษา

**มาตรฐานที่ ๔ การประกันคุณภาพการศึกษา**

 ตัวบ่งชี้ที่ ๔.๑ การประกันคุณภาพภายในสถานศึกษา

 ตัวบ่งชี้ที่ ๔.๒ การประเมินคุณภาพภายในโดยต้นสังกัด

**มาตรฐานที่ ๕ อัตลักษณ์ของสถานศึกษา**

 ตัวบ่งชี้ที่ ๕.๑ ผลการพัฒนาให้บรรลุเป้าหมายตามปรัชญา พันธกิจ และ

 วัตถุประสงค์การจัดตั้งสถานศึกษา

**มาตรฐานที่ ๖ มาตรการส่งเสริม**

 ตัวบ่งชี้ที่ ๖.๑ ผลการส่งเสริมพัฒนาสถานศึกษา เพื่อยกระดับมาตรฐาน รักษามาตรฐาน

และพัฒนาสู่ความเป็นเลิศ เพื่อให้สอดคล้องกับแนวทางการปฏิรูป

การศึกษา

 ลงชื่อ...............................................ผู้เสนอโครงการ

(นายกรวิชญ์ เมืองแก้ว)

 พนักงานราชการ/ครู กศน.ตำบล แขวงถนนนครไชยศรี

 ลงชื่อ...............................................ผู้อนุมัติโครงการ

 (นางสาวสุกัญญา ทรัพย์มณี)

 ผู้อำนวยการ กศน.เขตดุสิต